得琴硯古雅堂
作者：陳郁
朝代：宋

paragraphs: 端溪湮塞焦桐已，羅旅文房尚奢侈。
古風雅志莫養成，從此詞章墮彫靡。
仙巖名士獨不然，家有琴硯皆世傳。
熨焦蛇斷互左右，俾受彈弄供磨研。
耳根筆澤千載意，字□挽回淳朴味。
乃知舊物是筌蹄，薰染皇墳歸繭紙。
百篇因之奏帝傍，帝賚文美承恩光。
歸來築堂標古雅，家學始末示不忘。
邇來相傳貴珠玉，或侈金屏誇綉縟。
心遊目視溺豪華，繼發一言流近俗。
嗟余僻好惟古文，敬此堂名如敬君。
何時登堂相撫玩，古雅之意期與君平分。